techiaith/cofnodycynulliad_en-cy huggingface dataset:
English: Minister, the Tory cost-of-living crisis is impacting on every single household in Islwyn. Yet, while some Islwyn residents have to choose between eating or heating, yesterday, oil giant BP announced its highest profits for eight years: £9.5 billion. Last week, Shell announced profits of £14.3 billion, which analysts believe will grow to £23.6 billion by the end of the financial year in June. The Tories' unregulated capitalism is causing huge suffering for the people of Wales, whilst we await UK legislation on money laundering, offshore accounting and fraud. And, in contrast, the Welsh Labour Government's announcement of the expansion of the winter fuel support scheme, doubling the one-off payment to £200, is the sort of active mitigating measures that people need. Minister, BP's chief executive Bernard Looney has said himself that BP has become a cash machine. Therefore, what consideration has the Welsh Government given to making representations to the UK Tory Government to introduce a windfall tax on energy companies, to stand up for Welsh families who are suffering as multinational energy corporations enjoy excessive profits at a time of a national debt crisis?
Welsh: Weinidog, mae argyfwng costau byw'r Torïaid yn cael effaith ar bob aelwyd yn Islwyn. Fodd bynnag, er bod rhai o drigolion Islwyn yn gorfod dewis rhwng bwyta neu wresogi, ddoe, cyhoeddodd y cawr olew BP ei elw uchaf ers wyth mlynedd: £9.5 biliwn. Yr wythnos diwethaf, cyhoeddodd Shell elw o £14.3 biliwn, y mae dadansoddwyr yn credu y bydd yn tyfu i £23.6 biliwn erbyn diwedd y flwyddyn ariannol ym mis Mehefin. Mae cyfalafiaeth anrheoleiddiedig y Torïaid yn achosi dioddefaint enfawr i bobl Cymru, wrth inni aros am ddeddfwriaeth y DU ar wyngalchu arian, cyfrifyddu tramor a thwyll. Ac mewn cyferbyniad, cyhoeddiad Llywodraeth Lafur Cymru ynghylch ehangu'r cynllun cymorth tanwydd gaeaf, gan ddyblu'r taliad untro i £200, yw'r math o fesurau lliniaru gweithredol sydd eu hangen ar bobl. Weinidog, mae prif weithredwr BP, Bernard Looney, wedi dweud ei hun fod BP wedi troi'n beiriant gwneud arian. Felly, pa ystyriaeth y mae Llywodraeth Cymru wedi'i rhoi i ddweud wrth Lywodraeth Dorïaidd y DU am gyflwyno treth ffawdelw ar gwmnïau ynni, er mwyn amddiffyn teuluoedd sy'n dioddef yng Nghymru, wrth i gorfforaethau ynni rhyngwladol fwynhau elw gormodol ar adeg o argyfwng dyled cenedlaethol?
English: Thank you very much. I think the strong support from this Chamber - some sides of this Chamber, anyway - in terms of calling for a windfall tax, which is precisely what Julie James and I called for last week when we responded to the Ofgem rise in the cap, which, of course, is devastating households across Wales, and in your constituency of Islwyn in particular - . I actually very much favoured the Western Mail editorial headline, 'Ease consumer pain with a windfall tax'. I believe that that actually does represent the views of people in Wales on those appalling windfalls - last week it was Shell and this week it's BP. With a £700 rise in the energy price cap, why don't they do a windfall tax now?
Welsh: Diolch yn fawr iawn. Credaf fod y gefnogaeth gref gan y Siambr hon - rhai o ochrau'r Siambr hon, beth bynnag - i alw am dreth ffawdelw, sef yr union beth y galwodd Julie James a minnau amdano yr wythnos diwethaf wrth ymateb i godi'r cap gan Ofgem, sydd wrth gwrs yn cael effaith ddinistriol ar aelwydydd ledled Cymru, ac yn enwedig yn eich etholaeth chi yn Islwyn - . Roeddwn yn cytuno'n gryf â phennawd erthygl olygyddol y Western Mail, yn galw am leddfu poen defnyddwyr drwy gyflwyno treth ffawdelw. Credaf fod hynny'n cynrychioli barn pobl yng Nghymru ar y ffawdelw ofnadwy hwnnw - Shell yr wythnos diwethaf a BP yr wythnos hon. Gyda chynnydd o £700 yn y cap ar brisiau ynni, pam nad ydynt yn cyflwyno treth ffawdelw yn awr?
English: Thank you, Paul Davies. If we are to create a fair, green and just society, the third sector will have a vital role to play. A strong and vibrant third sector can help those disproportionately affected by the pandemic and the cost-of-living crisis.
Welsh: Diolch, Paul Davies. Os ydym am greu cymdeithas werdd, deg a chyfiawn, bydd gan y trydydd sector rôl allweddol i'w chwarae. Gall trydydd sector cadarn a bywiog helpu'r rheini yr effeithiwyd arnynt yn anghymesur gan y pandemig a'r argyfwng costau byw.
English: Thank you for that response, Minister. As you know, the sustainability of the voluntary sector has taken a huge knock in the last few years and there is a need to support the sector quickly as it faces significant challenges going forward. In the coming months and years, there could be a steep increase in demand for charities' services at a time when many charities haven't improved their sustainability from the pandemic. Minister, I know that the third sector partnership council agreed a recovery plan last year, which addresses some issues, but can you tell us what additional work is being done to ensure that the voluntary sector is sustainable for the future and is able to provide those much-needed services to people in their communities?
Welsh: Diolch am yr ymateb hwnnw, Weinidog. Fel y gwyddoch, mae cynaliadwyedd y sector gwirfoddol wedi cael ei daro'n galed yn ystod y blynyddoedd diwethaf ac mae angen cefnogi'r sector yn gyflym gan ei fod yn wynebu heriau sylweddol wrth symud ymlaen. Yn ystod y misoedd a'r blynyddoedd nesaf, gallai fod cynnydd serth yn y galw am wasanaethau elusennau ar adeg pan fo llawer o elusennau heb wella eu cynaliadwyedd yn sgil y pandemig. Weinidog, gwn fod cyngor partneriaeth y trydydd sector wedi cytuno ar gynllun adfer y llynedd, sy'n mynd i'r afael â rhai o'r materion sy'n codi, ond a allwch ddweud wrthym pa waith ychwanegol sy'n cael ei wneud i sicrhau bod y sector gwirfoddol yn gynaliadwy ar gyfer y dyfodol ac yn gallu darparu gwasanaethau mawr eu hangen i bobl yn eu cymunedau?
English: Thank you very much for that very helpful question, because we did have a third sector COVID recovery plan. I chair the third sector partnership council; it's co-produced, it sets out our joint priorities and it's got three work streams: support, relationships and volunteering. We've also got the third phase of our third sector resilience fund with over £6.5 million available, and again, I'm sure that you will all be ensuring that your third sector organisations can access that, particularly looking at your councils for voluntary service as a route to that. I'll just finally say that volunteering is key to this, so we've secured an additional £1 million for our Volunteering Wales grant, and that's got a particular strategic element building on the work and momentum seen during the pandemic. Very interestingly, I met with representatives from Carmarthenshire Citizens Advice today, who say that they're now working with volunteers in west Wales to ensure that they can continue to play their part. Indeed, some of the organisations now are developing remote volunteering, which I'm sure responds to those needs.
Welsh: Diolch yn fawr am gwestiwn defnyddiol iawn, oherwydd roedd gennym gynllun adfer COVID ar gyfer y trydydd sector. Rwy'n cadeirio cyngor partneriaeth y trydydd sector; caiff ei gydgynhyrchu, mae'n nodi ein blaenoriaethau ar y cyd ac mae ganddo dair ffrwd waith: cymorth, cysylltiadau a gwirfoddoli. Mae gennym drydydd cam ein cronfa gwydnwch y trydydd sector hefyd gyda dros £6.5 miliwn ar gael, ac unwaith eto, rwy'n siŵr y byddwch i gyd yn sicrhau y gall eich sefydliadau trydydd sector wneud defnydd o hwnnw, yn enwedig wrth edrych ar eich cynghorau gwasanaeth gwirfoddol fel llwybr at hynny. Rwyf am ddweud i orffen fod gwirfoddoli'n allweddol i hyn, felly rydym wedi sicrhau £1 filiwn ychwanegol ar gyfer ein grant Gwirfoddoli Cymru, ac mae elfen strategol benodol yn perthyn i hwnnw sy'n adeiladu ar y gwaith a'r momentwm a welwyd yn ystod y pandemig. Yn ddiddorol iawn, cyfarfûm â chynrychiolwyr Cyngor ar Bopeth Sir Gaerfyrddin heddiw, sy'n dweud eu bod bellach yn gweithio gyda gwirfoddolwyr yng ngorllewin Cymru i sicrhau y gallant barhau i chwarae eu rhan. Yn wir, mae rhai o'r sefydliadau yn datblygu gwirfoddoli o bell erbyn hyn, sy'n ymateb i'r anghenion hynny, rwy'n siŵr.
English: We remain resolute in our commitment to making Wales the most LGBTQ+ friendly nation in Europe. Our LGBTQ+ action plan is a key part of our programme for government and our co-operation agreement with Plaid Cymru. The consultation on the action plan closed in October and an analysis is under way, which will be used to further develop and strengthen it.
Welsh: Rydym yn parhau'n gadarn yn ein hymrwymiad i wneud Cymru'r genedl fwyaf cyfeillgar LHDTC+ yn Ewrop. Mae ein cynllun gweithredu LHTDC+ yn rhan allweddol o'n rhaglen lywodraethu a'n cytundeb cydweithio â Phlaid Cymru. Daeth yr ymgynghoriad ar y cynllun gweithredu i ben ym mis Hydref ac mae dadansoddiad ar y gweill, a fydd yn cael ei ddefnyddio i'w ddatblygu a'i gryfhau ymhellach.
English: I thank the Minister for that response. Of course, this question was tabled before the courts reached the verdict on the tragic and brutal murder of Dr Gary Jenkins, and I'm certain that the Minister will want to join all of us in this Siambr today in paying tribute to him. This was a homophobic attack that took place in this very city, not far from where we speak today. I'm sure that I speak on behalf of every Member when I say that our deepest and sincerest of condolences go out to his family, to his friends and to every person who grieves. He was a man who dedicated his life to our NHS, who is described by all who knew him as kind and compassionate. Dr Jenkins will be remembered as such, and for his service to our nation. Will the Minister join me in paying tribute to Dr Jenkins and to every single person who continues the campaign to secure the equal, safe and just nation that we know that Wales can be when we are at our very best?
Welsh: Diolch i'r Gweinidog am yr ymateb hwnnw. Wrth gwrs, cyflwynwyd y cwestiwn hwn cyn i'r llysoedd ddwyn rheithfarn ar lofruddiaeth drasig ac chiaidd Dr Gary Jenkins, ac rwy'n sicr y bydd y Gweinidog am ymuno â phob un ohonom yn y Siambr hon heddiw i dalu teyrnged iddo. Roedd hwn yn ymosodiad homoffobig a ddigwyddodd yn y ddinas hon, nid nepell o'r man lle'r ydym yn siarad heddiw. Rwy'n siŵr fy mod yn siarad ar ran pob un o'r Aelodau pan ddywedaf ein bod yn cydymdeimlo'n ddwys a diffuant â'i deulu, ei ffrindiau a phawb sy'n galaru ar ei ôl. Roedd yn ddyn a gysegrodd ei fywyd i'n GIG, ac a gaiff ei ddisgrifio gan bawb a oedd yn ei adnabod fel dyn caredig a thrugarog. Bydd Dr Jenkins yn cael ei gofio yn y ffordd honno, ac am ei wasanaeth i'n gwlad. A wnaiff y Gweinidog ymuno â mi i dalu teyrnged i Dr Jenkins ac i bob un sy'n parhau â'r ymgyrch i sicrhau'r genedl gyfartal, ddiogel a chyfiawn y gwyddom y gall Cymru fod pan fyddwn ar ein gorau?
English: Could I identify with the sentiments of the Member for Ogmore and also the Minister's comments this afternoon? Could I also question the Minister on the reports today on the BBC Wales Live programme about homophobic insults and attacks within the education system? Sadly, they're identifying an increase in that via the Estyn reports that are coming from the inspections that have been undertaken. We can talk all we want about action plans, and I'm sure they're put with the best intention in the world, but the reality is, from the real-life experiences, sadly, people who are going into some of our education establishments are experiencing homophobic attacks. Regrettably, the report does indicate that, where the teaching profession are made aware of these, there is a lack of experience, in some instances, of them being able to deal with them in a sensitive manner. Can you confirm that you work collaboratively with the education department to make sure that - you alluded to this earlier - this silo working isn't happening in Government, and where these concerns are raised by Estyn or other organisations, they are dealt with appropriately and the support and help is put before our teachers, so that when they do get presented with such reports, they are dealt with?
Welsh: A gaf fi uniaethu â theimladau'r Aelod dros Ogwr a hefyd sylwadau'r Gweinidog y prynhawn yma? A gaf fi hefyd holi'r Gweinidog ynglŷn â'r adroddiadau heddiw ar raglen BBC Wales Live am eiriau sarhaus ac ymosodiadau homoffobig o fewn y system addysg? Yn anffodus, maent yn nodi cynnydd yn hynny drwy adroddiadau Estyn sy'n deillio o'r arolygiadau a gynhaliwyd. Gallwn siarad cymaint ag y dymunwn am gynlluniau gweithredu, ac rwy'n siŵr eu bod yn cael eu llunio gyda'r bwriad gorau yn y byd, ond yn anffodus y realiti yw, o'r profiadau bywyd go iawn, fod pobl sy'n mynd i rai o'n sefydliadau addysg yn profi ymosodiadau homoffobig. Yn anffodus, mae'r adroddiad yn dangos, lle y mae'r proffesiwn addysgu'n cael gwybod am y rhain, fod diffyg profiad, mewn rhai achosion, i allu ymdrin â hwy mewn modd sensitif. A allwch gadarnhau eich bod yn cydweithio â'r adran addysg i sicrhau - fe gyfeirioch chi at hyn yn gynharach - nad oes gwaith seilo o'r fath yn digwydd yn y Llywodraeth, a lle y codir y pryderon hyn gan Estyn neu sefydliadau eraill, yr ymdrinnir â hwy'n briodol ac y rhoddir cymorth i'n hathrawon, fel y gallant ymdrin ag adroddiadau o'r fath pan gânt eu cyflwyno iddynt?
English: The Welsh Government is in contact with both representatives from the nightclub industry and the police regarding the safety of women both socialising and working in these settings. Building on our work in this area, we have now committed to expand the 'Don't be a bystander' training and awareness campaign to include this workforce too.
Welsh: Mae Llywodraeth Cymru mewn cysylltiad â chynrychiolwyr o'r diwydiant clybiau nos a'r heddlu ynghylch diogelwch menywod wrth gymdeithasu ac wrth weithio yn y lleoliadau hyn. Gan adeiladu ar ein gwaith yn y maes hwn, rydym bellach wedi ymrwymo i ehangu'r ymgyrch hyfforddi a chodi ymwybyddiaeth 'Paid cadw'n dawel' i gynnwys y gweithlu hwn hefyd.
English: I thank the Deputy Minister for that response. You'll of course recall, Deputy Minister, the Welsh Conservatives debate on spiking and women's safety, held on 10 November. Even though the debate motion was amended, it was clear during the debate that there was consensus right across the Chamber that action needed to be taken to keep women safe in venues like nightclubs. This is obviously an incredibly serious matter for many young women across Wales. Whilst the media attention today perhaps might not be on it in the same way as it was in November, it's still a reality of nights out for many, and I think it requires Welsh Government to work with partners to deliver real change for women. It can't be left to businesses to act alone. So, can I ask, Deputy Minister, 13 weeks on from that debate here in the Senedd, what has changed for women in Wales?
Welsh: Diolch i'r Dirprwy Weinidog am yr ymateb hwnnw. Wrth gwrs, Ddirprwy Weinidog, fe fyddwch yn cofio dadl y Ceidwadwyr Cymreig ar sbeicio a diogelwch menywod, a gynhaliwyd ar 10 Tachwedd. Er i gynnig y ddadl gael ei ddiwygio, roedd yn amlwg yn ystod y ddadl fod consensws ar draws y Siambr fod angen cymryd camau i gadw menywod yn ddiogel mewn lleoliadau fel clybiau nos. Mae hwn yn amlwg yn fater eithriadol o ddifrifol i lawer o fenywod ifanc ledled Cymru. Er efallai na fydd sylw'r cyfryngau heddiw arno yn yr un ffordd ag yr oedd ym mis Tachwedd, mae'n dal i fod yn realiti ar nosweithiau allan i lawer, a chredaf ei fod yn ei gwneud hi'n ofynnol i Lywodraeth Cymru weithio gyda phartneriaid i sicrhau newid go iawn i fenywod. Ni ellir gadael i fusnesau weithredu ar eu pen eu hunain. Felly, a gaf fi ofyn, Ddirprwy Weinidog, 13 wythnos ar ôl y ddadl honno yma yn y Senedd, beth sydd wedi newid i fenywod yng Nghymru?
English: I thank the Member for his question and that significant remark at the end. I think there's a theme today about actually making sure that people feel safe in places right across the country, whether that's spiking or women fearing for their safety because of perhaps the behaviour of certain men in these settings. I know we say it's not all men, but I could guarantee that most women have felt in a situation where they have been uncomfortable in a nightclub or in a bar. I know it's happened to me not too recently in a bar, where I sat there with my wife and I could see somebody - and I could see our home of democracy. I'll try not to use unparliamentary language, but I was quite firm when this person wouldn't go away. Going back to the substance of the Member's question, I know that my colleague Jane Hutt, following that, has met with representatives of the police forces in Wales, looking actually at how we can spread that good practice in terms of the 'Don't be a bystander' campaign. But I think, really, there are opportunities. As you say, it's not for hospitality alone, and it's not for Government alone; it's a thing that we can only tackle collectively. I think there are probably broader opportunities we can look at in terms of licensing and things, and actually things that we can put in to make sure people are kept safe, and that people who work in these premises know the sorts of things we're looking for as well, to try and stamp them out and make sure we take a zero-tolerance approach to this.
Welsh: Diolch i'r Aelod am ei gwestiwn a'r sylw arwyddocaol hwnnw ar y diwedd. Rwy'n credu bod thema i'w gweld heddiw ynghylch sicrhau bod pobl yn teimlo'n ddiogel mewn mannau ledled y wlad, boed yn sbeicio neu'n fenywod sy'n ofni am eu diogelwch oherwydd ymddygiad rhai dynion yn y lleoliadau hyn. Gwn ein bod yn dweud nad yw pob dyn yn ymddwyn felly, ond gallwn warantu bod y rhan fwyaf o fenywod wedi teimlo mewn sefyllfa lle y maent wedi bod yn anghyfforddus mewn clwb nos neu mewn bar. Gwn ei fod wedi digwydd i mi heb fod yn rhy ddiweddar mewn bar, lle'r oeddwn yn eistedd yno gyda fy ngwraig a gallwn weld rhywun - a gallwn weld cartref ein democratiaeth. Fe geisiaf beidio â defnyddio iaith anseneddol, ond roeddwn yn eithaf llym pan wrthododd y person hwnnw roi'r gorau iddi. I fynd yn ôl at sylwedd cwestiwn yr Aelod, gwn fod fy nghyd-Aelod Jane Hutt, yn dilyn hynny, wedi cyfarfod â chynrychiolwyr yr heddluoedd yng Nghymru i edrych ar sut y gallwn ledaenu arfer da mewn perthynas â'r ymgyrch 'Paid cadw'n dawel'. Ond rwy'n credu bod yna gyfleoedd go iawn i'w cael. Fel y dywedwch, nid yw'n fater i sefydliadau lletygarwch yn unig, ac nid yw'n fater i'r Llywodraeth yn unig; mae'n rhywbeth y mae'n rhaid mynd i'r afael ag ef ar y cyd. Credaf fod cyfleoedd ehangach, mae'n debyg, y gallwn edrych arnynt o ran trwyddedu a phethau, a phethau y gallwn eu rhoi i mewn i sicrhau bod pobl yn cael eu cadw'n ddiogel, a bod pobl sy'n gweithio yn y lleoliadau hyn yn gwybod am y mathau o bethau rydym yn chwilio amdanynt hefyd, i geisio eu dileu a sicrhau ein bod yn mabwysiadu ymagwedd dim goddefgarwch at hyn.
English: As you know, Minister, thousands of women in Wales work shifts and that often entails unsociable hours, where they're expected either to start or finish work late at night. Understandably, many workers, particularly women, have expressed concern about their safety when travelling to and from work during the night. In most instances, it's the responsibility of the employee and not the employer to get themselves home safely during those unsociable hours. Unite's 'get me home safely' campaign, which addresses this particular issue, calls on employers to take all reasonable steps to ensure workers are able to get home safely. Minister, what discussions has the Welsh Government had with employers such as those in the hospitality sector regarding actions that they are taking to ensure that their employees get home safely?
Welsh: Fel y gwyddoch, Weinidog, mae miloedd o fenywod yng Nghymru yn gweithio sifftiau ac mae hynny'n aml yn golygu oriau anghymdeithasol, lle y mae disgwyl iddynt naill ai ddechrau neu orffen gweithio'n hwyr y nos. Yn ddealladwy, mae llawer o weithwyr, yn enwedig menywod, wedi mynegi pryder am eu diogelwch wrth deithio i'r gwaith ac oddi yno yn ystod y nos. Yn y rhan fwyaf o achosion, cyfrifoldeb y cyflogai ac nid y cyflogwr yw cyrraedd adref yn ddiogel yn ystod yr oriau anghymdeithasol hynny. Mae ymgyrch 'get me home safely' undeb Unite, sy'n mynd i'r afael â'r mater penodol hwn, yn galw ar gyflogwyr i wneud popeth rhesymol i sicrhau bod gweithwyr yn gallu cyrraedd adref yn ddiogel. Weinidog, pa drafodaethau y mae Llywodraeth Cymru wedi'u cael gyda chyflogwyr fel y rhai yn y sector lletygarwch ynghylch y camau y maent yn eu cymryd i sicrhau bod eu gweithwyr yn cyrraedd adref yn ddiogel?
English: Can I thank the Member for her question? I'm familiar with the 'get me home safely' campaign she refers to from Unite, because I was actually at the same session when we heard from people that work in that sector now and their very real stories - particularly women, too, again, in these circumstances, who have been left to perhaps work longer on their shift when they hadn't planned it, and there's no public transport, or they're closing up on their own. I think it's a really important campaign they're doing, not just to raise awareness, but to demonstrate the tangible actions that we can take, going back to the previous question around, actually, the opportunities, I think, in licensing to look at these things. I have invited them, on the back of that meeting, to contact both myself and the Minister for Social Justice to see actually what we can do collaboratively to action some of the calls in that campaign.
Welsh: A gaf fi ddiolch i'r Aelod am ei chwestiwn? Rwy'n gyfarwydd â'r ymgyrch 'get me home safely' y mae'n cyfeirio ati gan Unite, oherwydd roeddwn yn yr un sesiwn pan glywsom gan bobl sy'n gweithio yn y sector hwnnw yn awr a'u straeon real iawn - yn enwedig menywod hefyd, unwaith eto, o dan yr amgylchiadau hyn, sydd wedi cael eu gadael i weithio'n hirach ar eu shifft pan nad oeddent wedi cynllunio i wneud hynny, a phan nad oes trafnidiaeth gyhoeddus, neu eu bod yn cloi'r safle ar eu pen eu hunain. Credaf ei bod yn ymgyrch bwysig iawn, nid yn unig i godi ymwybyddiaeth, ond i ddangos y camau pendant y gallwn eu cymryd, gan fynd yn ôl at y cwestiwn blaenorol ynghylch y cyfleoedd, rwy'n meddwl, gyda thrwyddedu i edrych ar y pethau hyn. Rwyf wedi eu gwahodd, yn sgil y cyfarfod hwnnw, i gysylltu â mi a'r Gweinidog Cyfiawnder Cymdeithasol i weld beth y gallwn ei wneud ar y cyd i weithredu rhai o'r galwadau yn yr ymgyrch honno.
English: Thank you very much, Siân Gwenllian. During the pandemic the disability equality forum commissioned research on the impact on disabled people, including those with visual impairments. As a result, the disability rights taskforce has been established to address the impact of the pandemic, and one of its first priorities will be to tackle health inequalities.
Welsh: Diolch yn fawr, Siân Gwenllian. Yn ystod y pandemig, comisiynodd y fforwm cydraddoldeb i bobl anabl ymchwil ar yr effaith ar bobl anabl, gan gynnwys y rheini sydd â nam ar eu golwg. O ganlyniad, mae'r tasglu hawliau pobl anabl wedi cael ei sefydlu i edrych ar effaith y pandemig, ac un o'r blaenoriaethau cyntaf fydd mynd i'r afael ag anghydraddoldebau iechyd.